Seekoei vir dinosourus aangesien“A-He” nadat hy van die vragmotor afgeval het Foto: Taipei Times Inwoners van Taiwan het ŉ seekoei, wat van ŉ vragmotor afgespring het, vir ŉ dinosourus aangesien. Die vragmotor het die seekoei vervoer toe dit paniekerig geraak en van die voertuig afgespring het, berig ABC News. Die seekoei het glo een van sy bene en ‘n paar tande gebreek, maar sal na verwagting ten volle herstel. Die seekoei is van Miaoli na die Sky-dieretuin vervoer. Verwarde inwoners het aan owerhede gesê daar is ŉ dinosourus op vrye voet. Volgens plaaslike media is die seekoei, genaamd “A-He”, ŉ groot aanloklikheid op die plaas waar hy bly en het al selfs ŉ paar jaar gelede in ŉ televisiereeks verskyn. Bron: Taipei Times, ABC News